b'\n_START_ARTICLE_\nSeimo valdyba\n_START_PARAGRAPH_\nSeimo valdyba \xe2\x80\x93 Lietuvos Respublikos Seimo vykdomoji institucija, sudaroma Seimo kadencijos laikotarpiui.\n_START_SECTION_\nSud\xc4\x97tis\n_START_PARAGRAPH_\nSeimo valdyb\xc4\x85 sudaro Seimo pirmininkas, kuris \xc5\xa1aukia valdybos pos\xc4\x97d\xc5\xbeius ir vadovauja jos darbui, Seimo pirmininko pirmasis pavaduotojas ir 5 Seimo pirmininko pavaduotojai.\n_START_SECTION_\n\xc4\xaegaliojimai\n_START_PARAGRAPH_\nSeimo valdyba pagal Lietuvos Respublikos Seimo Statuto 32 straipsn\xc4\xaf turi \xc5\xa1iuos \xc4\xafgaliojimus:_NEWLINE_1) tvirtina ir teikia Finans\xc5\xb3 ministerijai Seimo kanceliarijos program\xc5\xb3 ir i\xc5\xa1laid\xc5\xb3 s\xc4\x85mat\xc5\xb3 projektus;_NEWLINE_2) komitet\xc5\xb3 teikimu svarsto ir siun\xc4\x8dia \xc4\xaf komandiruotes Seimo narius su ra\xc5\xa1ti\xc5\xa1komis Seimo, valdybos, komitet\xc5\xb3 u\xc5\xbeduotimis; tvirtina komandiruo\xc4\x8di\xc5\xb3 ataskaitas;_NEWLINE_3) komitet\xc5\xb3 ar frakcij\xc5\xb3 teikimu svarsto ir pritaria Seimo nari\xc5\xb3 i\xc5\xa1vykoms ne Seimo l\xc4\x97\xc5\xa1omis sesijos metu;_NEWLINE_4) prireikus apsvarsto Seimo sesijos darb\xc5\xb3 programos, savait\xc4\x97s bei dienos pos\xc4\x97d\xc5\xbei\xc5\xb3 darbotvarki\xc5\xb3 projektus ir teikia i\xc5\xa1vadas Seni\xc5\xabn\xc5\xb3 sueigai arba Seimui;_NEWLINE_5) \xc5\xa1aukia nenumatytus Seimo pos\xc4\x97d\xc5\xbeius, nustato j\xc5\xb3 laik\xc4\x85;_NEWLINE_6) tvirtina preliminar\xc5\xb3 Seimo sesijos pos\xc4\x97d\xc5\xbei\xc5\xb3 grafik\xc4\x85;_NEWLINE_7) prireikus nustato, kokioms institucijoms ar asmenims pagrindinis komitetas privalo nusi\xc5\xb3sti \xc4\xafstatymo projekt\xc4\x85 i\xc5\xa1vadoms gauti;_NEWLINE_8) prireikus priima nutarim\xc4\x85 pagrindin\xc4\xaf komitet\xc4\x85 atleisti nuo statuto 147 straipsnyje i\xc5\xa1d\xc4\x97styt\xc5\xb3 pagrindinio komiteto prievoli\xc5\xb3;_NEWLINE_9) prireikus sudaro darbo grupes \xc4\xafstatym\xc5\xb3 projektams rengti ir Seimo bei valdybos pavedimams vykdyti;_NEWLINE_10) padeda organizuoti bendr\xc4\x85 komitet\xc5\xb3 darb\xc4\x85 tais klausimais, kurie priklauso keli\xc5\xb3 komitet\xc5\xb3 kompetencijai;_NEWLINE_11) tvirtina Seimo kanceliarijos strukt\xc5\xabr\xc4\x85, sudaro Seimo kanceliarijos etat\xc5\xb3 s\xc4\x85ra\xc5\xa1\xc4\x85 ir nustato atlyginimus;_NEWLINE_12) tvirtina Seimo kanceliarijos nuostatus ir reglament\xc4\x85;_NEWLINE_13) kai Seimas sprend\xc5\xbeia klausim\xc4\x85, ar Respublikos Prezidento sveikata leid\xc5\xbeia jam eiti savo pareigas, kreipiasi \xc4\xaf sveikatos apsaugos ministr\xc4\x85 d\xc4\x97l kandidat\xc5\xabr\xc5\xb3 \xc4\xaf Seimo tvirtinam\xc4\x85 gydytoj\xc5\xb3 komisij\xc4\x85 pateikimo;_NEWLINE_14) sprend\xc5\xbeia kitus Seimo darbo organizavimo klausimus, kurie pagal \xc5\xa1\xc4\xaf statut\xc4\x85 nepriskirti kitoms Seimo institucijoms ar pareig\xc5\xabnams.'